Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 191

(8) A mérgező anyagot tartalmazó állati hulladékok begyűjtésére az állomás csak az OÁI — radioaktív anyag esetében pedig az Országos Sugárbiológiai és Sugáregészségügyi Kutató Intézet — kedvező szakvéleménye alapján adhat engedélyt. Szakvélemény hiányában az ilyen állati hulladékot a helybeli állati hulladék temetőben vagy állati hulladékemésztő-veremben kell ártalmatlanná tenni, hatósági állatorvos jelenlétében. Az egészségügyi, állategészségügyi, továbbá az egyéb kísérleti intézményekből az állatifehérje-üzem által összegyűjtött, olyan mérgező vagy radioaktív állati hulladékot, amelyet a hatályos előírások szerint nem kell méregtemetőbe, illetőleg izotóptemetőbe szállítani, az üzem hulladéktemetőjében kell ártalmatlanná tenni.

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes